Per ardua ad astra

Per ardua ad astra er et latinsk uttrykk som kan oversettes til gjennom motgang mot stjernene. Uttrykket er et av mange latinske fraser som bygger på Ad astra, i betydningen mot stjernene, og tilskrives Seneca den yngre. 

Uttrykket er brukt som motto til inspirasjon eller motivasjon. I Norge er uttrykket motto for Trondheim katedralskole og Stavanger katedralskole. Internasjonalt er uttrykket kjent som motto for Storbritannias Royal Air Force og andre medlemmer av Samveldet av nasjoner, som Royal Australian Air Force og Royal New Zealand Air Force. Canadas Royal Canadian Air Force brukte mottoet frem til 1968, da de byttet til sic itur ad astra, et lignende uttrykk med betydningen "slik er veien til stjernene".

Referanser

Se også 
 Ad astra, pekerside til annen bruk av uttrykket
 Per aspera ad astra, uttrykk med lignende betydning

Mottoer
Latinske ord og uttrykk
Stavanger katedralskole
Trondheim katedralskole